
ОБЩ​​ИНСКИ СЪВЕТ ПОМОРИЕ

8200 Поморие, ул. Солна №5

тел./факс: 0596/22565

е-mail: predsedatel@ospomorie.bg; www.ospomorie.bg


П Р О Т О К О Л 

№ 2/08.02.2024г.

Днес, 08.02.2024г. от 15,00 часа временната комисия определена с Решение № 8/04.12.2023г. на Общински съвет – Поморие, проведе заседание, относно публично изслушване на допуснатите кандидати за съдебни заседатели.


На заседанието присъстваха членовете на комисията в състав:

                  Ива Димитрова Кусева

                  Сезгин Хасан Кадил

По уважителни причини не присъства Адам Георгиев Адамов.
Заседанието беше открито и ръководено от Ива Кусева, която обяви, че на основание чл.68, ал.5 от Закона за съдебната власт, списъка на допуснатите до участие кандидати заедно с техните автобиографии и мотивационни писма са публикувани на 25.01.2024г. на интернет страницата на Общински съвет – Поморие. Документите по чл.68, ал.3, т.9 от ЗСВ, поради забавяне на отговора от страна на получателя, са представени на комисията по време на събеседването, следва да се публикуват.
 Г-жа Кусева предложи следния проект за
ДНЕВЕН РЕД:
1. Изслушване на допуснатите до събеседване кандидати за съдебни заседатели.
2. Изготвяне на доклад до Общински съвет – Поморие, на основание чл.68а, ал.3 от ЗСВ. 
Временната комисия за провеждане на процедура по избор на съдебни заседатели с 2 гласа „за”, 0 гласа „против”, 0 гласа „въздържали се” от 2-ма присъстващи членове, прие така предложения дневен ред.

Заседанието премина при следния

ДНЕВЕН РЕД:
1. Изслушване на допуснатите до събеседване кандидати за съдебни заседатели.

Г-жа Кусева се обоснова, че изслушването се извършва на основание  чл.68а, ал.1 от Закона за съдебната власт, като в срока по чл.68а, ал.2 от същия Закон до започване на изслушването не са постъпили становища или въпроси от граждани, юридически лица с нестопанска цел, определени за извършване на общественополезна дейност. Предложи кандидатите да бъдат изслушвани по поредността на входиране на документите им. С 2 гласа „за”,   0 гласа „против”,  0 гласа „въздържали се” от 2-ма присъстващи членове, комисията прие направеното предложение.
Изчетен бе поименния списък на кандидатите. 

1. Сийка Георгиева Николова 
  2. Божанка Атанасова Тръпкова
3. Минка Александрова Георгиева
4. Георги Веселинов Драгоев
По Заявление ОС-184/15.01.2024г. от Сийка Георгиева Николова – Сийка Николова работи като продавач консултант. Споделя, че да се кандидатира за съдебен заседател я е подтикнало чувството ѝ за честност и справедивост. Може да предложи обективно гледната си точка по дадени случаи на базата на дългогодишния си опит. 
  По Заявление ОС-185/15.01.2024г. от Божанка Атанасова Тръпкова – Г-жа Тръпкова е магистър по „Мениджмънт на туристическата дестинация“. В момента работи като продавач консултант. Споделя за заинтересоваността си от работата на правораздавателната система и като буден гражданин желае да е част от нея, като съдебен заседател. Счита, че вътрешното ѝ чувство за справедливост и отговорността, с която подхожда към поети ангажименти ще ѝ помагат при вземането на обективни решения.  

По Заявление ОС-192/17.01.2024г. от Минка Александрова Георгиева -  По образование е учител. В момента е пенсионер, но продължава да работи като обществен възпитател към местната Комисия за борба срещу противообществените прояви на малолатни и непълнолетни. На въпроса от комисията относно мотивите да кандидатства за съдебен заседател г-жа Георгиева сподели, своя опит и впечатления от досегашната си дейност като съдебен заседател, и своята гледна точка, относно наказанията на лица при рецидиви и на такива, които за първи път попадат под ударите на закона. Счита, че да си съдебен заседател е отговорност и ще се отнася с необходимите почтеност, безпристрастност и толерантност към казусите, които ще се разискват.                 

По Заявление ОС-205/19.01.2024г. от Георги Веселинов Драгоев - Завършил е частен професионален колеж по охрана и сигурност „Св. Георги Победоносец. Работи по специалността си като постова охрана. Споделя досегашния си опит като съдебен заседател. Посочва, че има свои виждания за общественополезния труд като подходящо средство за превъзпитаване, на база своите впечатления от дейността си като съдебен заседател. Желае да продължи работата си като такъв за да има възможност пак да изразява своята гражданска позиция.

След изслушванията временната комисия за провеждане на процедура по избор на съдебни заседатели с 2 гласа „за”, 0 гласа „против”, 0 гласа „въздържали се” от 2-ма присъстващи членове, прие следното
Р Е Ш Е Н И Е
           Предлага Общински съвет – Поморие да одобри за съдебни заседатели следните кандидати:
1. Сийка Георгиева Николова 
  2. Божанка Атанасова Тръпкова
3. Минка Александрова Георгиева
4. Георги Веселинов Драгоев
2. Временната комисия за провеждане на процедура по избор на съдебни заседатели изготви доклад до Общински съвет – Поморие, на основание чл.68а, ал.3 от ЗСВ. 

След приключване на изслушванията и дебатите заседанието бе закрито в 15,30 часа.
Временна комисия определена с по избор на кандидати за съдебни заседатели, определена с Решение № 8/04.12.2023г. на Общински съвет – Поморие:
Присъствали:
                                                  
         Ива Димитрова Кусева /п/
                    

     Сезгин Хасан Кадил  /п/                   

